21/02/2022 | Administración LocalMunicipal
San Sadurniño
Modificación da relación de postos de traballo

ANUNCIO Modificación puntual RPT Modificación da relación de postos de traballo O Pleno deste Concello de San Sadurniño, en sesión celebrada o día 10 de decembro de 2021, acordou aprobar inicialmente unha modificación puntual da relación de postos de traballo. De conformidade co indicado no artigo 202 da Lei 2/2015, do 29 de abril, do emprego público de Galicia, someteuse ese documento a exposición pública polo prazo de vinte días, contados desde o seguinte á publicación do presente anuncio no Boletín Oficial da Provincia, que tivo lugar o 13 de xaneiro de 2022. Transcorrido ese prazo, non se presentaron reclamacións, suxestións ou alegacións, polo que se eleva a definitiva a modificación e se procede a publicar no Boletín Oficial da Provincia. San Sadurniño, 15 de febreiro de 2022. O alcalde Secundino García Casal MODIFICACIÓN DA RELACIÓN DE POSTOS DE TRABALLO (RPT) DO CONCELLO Ratificar o acordado pola Mesa Xeral de Negociación do 10/11/2021 e aprobar a modificación da Relación de Postos de Traballo do Concello de San Sadurniño nos seguintes aspectos: a) Actualizar as funcións dos postos administrativos da Área de administración: Nas páxinas 90, 91 e 92 do documento de “Manual de Descrición” recóllense as novas fichas de funcións dos postos de: – Administrativo/a. – Administrativo/a de Xestión. – Administrativo/a de Secretaría. Recóllese no anexo o contido literal das ditas fichas. b) Modificar as función do posto de oficial de maquinaria e situación como vacante deste posto: Na páxina 106 do documento de “Manual de Descrición” inclúese na ficha deste posto: – No apartado “Funcións do posto” a seguinte función: “Coordinación e planificación xeral das actividades da Área”. – No apartado de “Observacións” complétase a información, quedando como segue: Titulación básica: Bacharelato, Formación Profesional ou equivalente. – Requisito do posto: Permiso de conducir clase B e C e Certificado de Aptitude Profesional (CAP). Na páxina 70 do documento de “Manual de Xestión e Valoración” inclúese na columna de “Observacións” do posto: Vacante. Recóllese no anexo o contido literal das ditas fichas. c) Situación do posto de operario de maquinaria como temporal. Na páxina 107 do documento de “Manual de Descrición” inclúese na ficha deste posto: No apartado de “Observacións” complétase a información da seguinte forma: “Posto de carácter laboral temporal na actualidade a estabilizar pasando a laboral fixo a través da OPE correspondente”. Na páxina 70 do documento de “Manual de Xestión e Valoración” inclúese na columna de “Observacións” do posto: Creación mediante OPE. Recóllese no anexo o contido literal das ditas fichas. d) Posto de Auxiliar Administrativo de Servizos Sociais. Na páxina 101 do documento de “Manual de Descrición” inclúese a ficha de funcións deste posto. Nas páxinas 43 e 70 do documento de “Manual de Xestión e Valoración” inclúense a ficha de valoración do posto e o resumo respectivamente. Recóllese no anexo o contido literal das ditas fichas. e) Posto de peón/peoa. Na páxina 109 do documento de “Manual de Descrición” inclúese a ficha de funcións deste posto. Nas páxinas 57 e 70 do documento de “Manual de Xestión e Valoración” inclúense a ficha de valoración do posto e o resumo respectivamente. Recóllese no anexo o contido literal das ditas fichas. f) Execución da sentenza xudicial 157/2021. – Modificación ficha de funcións do posto de Secretario/a – Interventor/a. Na páxina 88 do documento de “Manual de Descrición” elimínase do apartado de “Funcións do posto” a función de “Outras funcións relacionadas coa Área que lle poidan ser encomendadas pola Alcaldía ou pola Concellería de Desenvolvemento Local Participación veciñal e Réxime Interno”. – Modificación da valoración da dedicación pasando de total a parcial. Na páxina 28 do documento de “Manual de Xestión e Valoración” valórase o factor dedicación como “dedicación parcial”. – Modificación da valoración total do complemento específico Nas páxinas 27 – 28 e 69 do documento de “Manual de Xestión e Valoración” queda recollida a nova valoración (90,30 puntos) do CE segundo a nova baremación realizada. – Modificación do importe económico do complemento específico. Na páxina 75 do documento de “Manual de Xestión e Valoración” queda recollida a dotación económica correspondente ó CE percibido polo posto de Secretario/a – Interventor atendendo ó borrador do anexo de persoal para o Orzamento de 2020. (33.360,96€ coa seguinte anotación a pe de páxina “Importe do Complemento Específico por Sentenza n.º 157/2021 do Xulgado Contencioso Administrativo n.º 3 de A Coruña”). Recóllese no anexo o contido literal das ditas fichas. ANEXO Páxina 90 do documento de “Manual de Descrición” Páxina 91 do documento de “Manual de Descrición” Páxina 92 do documento de “Manual de Descrición” Páxina 106 do documento de “Manual de Descrición” Páxina 70 do documento de “Manual de Manual de xestión e valoración” Páxina 107 do documento de “Manual de Descrición” Páxina 101 do documento de “Manual de Descrición” Páxina 43 do documento de “Manual de Manual de xestión e valoración” Páxina 109 do documento de “Manual de Descrición” Páxina 57 do documento de “Manual de Manual de xestión e valoración” Páxinas 88 do documento de “Manual de Descrición” Páxina 27 do documento de “Manual de Manual de xestión e valoración” Páxina 28 do documento de “Manual de Manual de xestión e valoración” Páxina 69 do documento de “Manual de Manual de xestión e valoración” Páxina 75 do documento de “Manual de Manual de xestión e valoración” San Sadurniño, 15 de febreiro de 2022. O alcalde Secundino García Casal